Ester-konferensie - My Matzikama | My Matzikama
Op Saterdag, 26 Augustus, kom bied ds. Elsa Meyer van Turn2God Ministries 'n
Ester-konferensie vir alle vroue van die Namakwaland in die NG Kerk op Klawer van 09:00 tot 16:00 aan. Ds. Elsa sal ook die volgende dag die erediens waarneem.
Volgens Engela Adriaanse, een van die organiseerders van die konferensie, is die konferensie nie 'n fondsinsameling ten bate van een of ander organisasie nie, maar 'n geleentheid vir elke vrou om geestelik ryker te word en beter toegerus te word vir die tyd waarin ons leef.
"Die feit dat ds. Elsa self vir die konferensie kom, maak dit veral baie spesiaal en dit duur slegs vir een dag, wat dit in 'n baie besige sportkwartaal met 'n Augustusmaand wat propvol bedrywighede is, heeltemal haalbaar maak," sê Adriaanse
Adriaanse voeg ook by hulle probeer ook deur middel van skenkings vir vroue wat minder bevoorreg is en dus nie op eie koste die konferensie kan bywoon nie help, want hulle nood vir geestelike kos en verryking is net soveel groter.
"Ons wil graag 'n groot geestelike herlewing in Namakwaland teweegbring, sodat hierdie eintlik net die begin is en ek hoop ons sien sommer baie van u daar – Moenie hierdie kosbare groei-geleentheid misloop nie," sê Adriaanse.
Kaartjies beloop R150 per persoon en sluit 'n ligte middagete in.
Vir meer inligting oor die konferensie of om jou kaartjie te koop kontak Esré Ackerman of Estelle Bornman van Miracle Babies op Vredendal by 084 548 6841.
Op Saterdag, 17 Junie, is daar 'n landbouskou wat op Loeriesfontein se skouterrein sal plaasvind. Daar sal ook 'n...
Ná die sukses van Jannie en Corlea se eerste duetalbum, Alle paaie lei na Rome, is dié nie-amptelike sangpaar...
Aanddiens by Parc de Lausanne
Daar sal die eerskomende Donderdag, 16 Maart, 'n aanddiens by die Harvester kerk op Vredendal plaasvind. Die kerk is...
H2O "hero" winter-veldtog
Gedurende Julie het die munisipaliteit, in samewerking met die provinsiale regering, 'n bewusmakingsveldtog op Vredendal geloods. Die doel van...
Bekendstelling van mondelingse geskiedenis inisiatiefLeerders van Hoërskool Vredendal presteer by Weskus Wetenskap Expo